په تربت کې د نوم نه ښودلو په شرط یوه لوړ رتبه چارواکي مشال راډیو ته ویلي دي چي د چارشنبې په ورځ د ایران پولې ته څېرمه د بلېده ګورک په سیمه کې ځايي لېویزو د ۱۵ کسانو مړي موندلي دي چې د ناڅرګندو وسله والو ډلو له لوري په ډزو وژل شوی وو۔ ټول مړي د تربت ځايي روغتون ته د پوسټمارټم لپاره وړل شوي۔وژل شوي کسان د پنجاب صوبې د بېلابېلو برخو سره تړاو لري او بې له قانوني اسنادو د تربت لارې ایران ته روان ول۔

تر اوسه هېچا هم د دوی د وژنې زمه واري نه ده منلې خو په مکران ډیویژن کې په تېرو وختونو کې د دغه ډول ډېری پېښو زمه واري بلوڅ بېلتونپالو ډلو پر غاړه اخېستې ده۔

دیادولو ده چې د پنجاب صوبې ډېری بې روزګاره ځوانان د روزګار موندلو لپاره په ناقانونه توګه د ایران له لارې اروپايي هېوادونو ته د تلو هڅه کوي او په لار کې کله ناکله له ناوړه پېښو سره مخامخېږي